
Narva Laste Loomemaja suveloomekoolis osalemise tasu kehtestamine

1. Asjaolud ja menetluse käik
Narva Laste Loomemaja kavatseb ajavahemikul 4.-24. august 2020 korraldada õppetegevust suvekooli vormis, et pakkuda lastele ja noortele huvitava ja hariva vaba aja veetmise võimalust. Suvekoolis avatakse õpperühmad, kus õpilased saavad tegeleda loominguga pedagoogi väljatöötatud eriprogrammi alusel. Tunnid toimuvad direktori kinnitatud tunniplaani alusel, õppetöö korraldamisel järgitakse COVID-19 haiguse leviku tõkestamiseks Vabariigi Valitsuse kehtestatud piiranguid. Korraldusega kehtestatakse suveloomekoolis osalemise tasu 9,00 eurot.

1. Õiguslikud alused
Kohaliku omavalitsuse korralduse seaduse § 30 lõige 3 kohaselt linnavalitsus kehtestab oma korraldusega linna asutuse poolt osutatavate teenuste hinnad.

1. Otsus
3.1 [bookmark: _GoBack]Kehtestada Narva Laste Loomemaja suveloomekoolis ajavahemikul 4.-24. august 2020 osalemise tasu 9,00 eurot.
3.2 Narva Laste Loomemaja direktoril on õigus vabastada vähekindlustatud peredest ning häid õpitulemusi saavutanud lapsed õppemaksust, kuid mitte üle 20% suveloomekoolis osalejate üldarvust. 

1. Rakendussätted
4.1 Korraldus jõustub seadusega sätestatud korras.
4.2 Korraldust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest arvates.

